Neuvoston asetus (EY) N:o 2467/96, annettu 17 päivänä joulukuuta 1996, maatilojen rakennetta koskevien yhteisön tilastotietojen keruun järjestämisestä annetun neuvoston asetuksen (ETY) N:o 571/88 muuttamisesta



Virallinen lehti nro L 335 , 24/12/1996 s. 0003 - 0006



NEUVOSTON ASETUS (EY) N:o 2467/96, annettu 17 päivänä joulukuuta 1996, maatilojen rakennetta koskevien yhteisön tilastotietojen keruun järjestämisestä annetun neuvoston asetuksen (ETY) N:o 571/88 muuttamisesta EUROOPAN YHTEISÖJEN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, ottaa huomioon komission ehdotuksen (1), ottaa huomioon Euroopan parlamentin lausunnon (2), sekä katsoo, että maatilojen rakennetta vuosien 1988 ja 1997 välillä koskevien yhteisön tilastotietojen keruun järjestämisestä 29 päivänä helmikuuta 1988 annetussa neuvoston asetuksessa (EY) N:o 571/88 (3) säädetään vuosien 1988 ja 1997 välillä toimeenpantavasta ohjelmasta, joka sisältää neljä maatilojen rakennetta koskevaa yhteisön tutkimusta; tämä tutkimusohjelma liittyy sarjaan maatalouden rakennetta koskevia yhteisön tutkimuksia, joista ensimmäinen pantiin toimeen vuosina 1966-1967; kyseisessä asetuksessa säädetään lisäksi EUROFARM-tietopankin perustamisesta tutkimustulosten tallentamista, käsittelyä ja levittämistä varten, maatilojen rakenteen kehitys on tärkeä päätöksenteon peruste yhteisen maatalouspolitiikan suuntaamisessa; sen vuoksi on tarpeen jatkaa näitä maatilojen rakennetta koskevia tutkimuksia myös vuoden 1997 jälkeen samanlaisen tutkimusohjelman avulla; tutkimusta varten tarpeellisten ominaisuuksien luetteloa olisi tarkasteltava sen varmistamiseksi, että käytettävät ominaisuudet ovat täysin perusteltuja ja että uudet tai esille tulevat tarpeet otetaan huomioon, asetus (ETY) N:o 571/88 on osoittautunut kyseisten tavoitteiden mukaiseksi; on tarpeen jatkaa asetuksen soveltamisaikaa edelleen kymmenellä vuodella siten, että se koskee ajanjaksoa 1998-2007, yhteisen maatalouspolitiikan uudistamisessa sekä myös aluepolitiikan tavoitteiden toteuttamiseksi tarvitaan yhä enemmän alueelliselta jaotukseltaan hyvin tarkkoja rakennetilastoja; sen vuoksi maatilojen rakennetutkimus on tarpeen järjestää ja toteuttaa siten, että voidaan saada tutkimustulosten yhdistelmiä tutkimusaluetta alemmalla tasolla; näin ollen tutkimuskustannukset kohoavat ja on tarpeen korottaa yhteisön rahoitusosuutta vuosien 1999-2000 perustutkimuksen kustannuksia varten, maatilojen rakennetta koskevien tutkimusten suorittamista varten tarvitaan sekä jäsenvaltioilta että yhteisöltä useiden vuosien ajan huomattavaa rahoitusta, josta suuri osa käytetään yhteisön toimielinten tietojen tarpeen täyttämiseen; sen vuoksi yhteisön talousarvioon olisi edelleen varattava tarvittava yhteisön osuus tutkimuksen kustannusten kattamiseksi ja EUROFARM-järjestelmän kautta tapahtuvaa tutkimustulosten käsittelyä ja levittämistä varten, tämän asetuksen ja erityisesti EUROFARM-projektin täytäntöönpanemiseksi Euroopan yhteisöjen tilastotoimistolle toimitettavien yksittäisten tietojen käsittelyn on tapahduttava salassapidettävien tilastotietojen luovuttamisesta Euroopan yhteisöjen tilastotoimistolle annetun asetuksen (Euratom, ETY) N:o 1588/90 (4) mukaisesti, Euroopan parlamentin, neuvoston ja komission 6 päivänä maaliskuuta 1995 antaman julistuksen 2 kohdassa tarkoitettu rahoitusohje sisällytetään asetukseen ohjelman koko keston ajaksi, sanotun kuitenkaan rajoittamatta perustamissopimuksessa määriteltyä budjettivallan käyttäjän toimivaltaa, ja kyseisten tutkimusten menestyksekkään toteuttamisen kannalta olisi jatkettava jäsenvaltioiden ja komission välistä, molemminpuoliseen luottamukseen perustuvaa kiinteää yhteistyötä, erityisesti päätöksellä 72/279/ETY (5) perustetussa pysyvässä maataloustilastokomiteassa, ON ANTANUT TÄMÄN ASETUKSEN: 1 artikla Muutetaan asetus (ETY) N:o 571/88 seuraavasti: 1) Poistetaan sen nimessä oleva ilmaisu "vuosien 1988 ja 1997 välillä". 2) Muutetaan johdanto-osan kappaleet seuraavasti: a) Poistetaan viidennessä johdanto-osan kappaleessa oleva ilmaisu "vuosien 1993 ja 1997 välisenä aikana". b) Korvataan yhdeksäs johdanto-osan kappale seuraavasti: "päätettäessä niistä menettelytavoista, joita käytetään yhteisön laskennoissa 1989-90 ja 1999-2000, on otettava mahdollisimman suuressa määrin huomioon Yhdistyneiden Kansakuntien elintarvike- ja maatalousjärjestön (FAO) suositukset arviolta vuonna 1990 ja vuonna 2000 suoritettavista maailmanlaajuisista maatalouslaskennoista". 3) Korvataan 1 artiklassa oleva ilmaisu "1988 ja 1997" ilmaisulla "1988 ja 2007". 4) Korvataan 2 artikla seuraavasti: "2 artikla 1. Maailmanlaajuisia maatalouslaskentoja koskevien FAO:n suositusten mukaisesti jäsenvaltioiden on suoritettava perustutkimus yhdessä tai useammassa vaiheessa, kaikkien maatilojen yleisen laskennan (kokonaistutkimuksen) muodossa, 1 päivän joulukuuta 1988 ja 1 päivän maaliskuuta 1991 välisenä aikana sekä 1 päivän joulukuuta 1998 ja 1 päivän maaliskuuta 2001 välisenä aikana. Kyseisten tutkimusten tulee koskea satovuosia, jotka vastaavat vuonna 1989 tai 1990 ja vuonna 1999 tai 2000 korjattavaa satoa. Vuosien 1989-1990 perustutkimuksessa jäsenvaltiot voivat kuitenkin joidenkin ominaisuuksien osalta käyttää satunnaisotantaan perustuvia tutkimuksia, jäljempänä `otantatutkimus`; näin saadut tulokset on ekstrapoloitava. 2. Jäsenvaltiot voivat kuitenkin ajallisesti siirtää vuosien 1989-1990 perustutkimuksen toteuttamista enintään kahdellatoista kuukaudella; tässä tapauksessa niiden on perustutkimuksen lisäksi suoritettava otantatutkimus joko satovuodelta 1989 tai satovuodelta 1990." 5) Muutetaan 3 artikla seuraavasti: a) Lisätään ensimmäisessä virkkeessä: ilmaisun "Seuraavat tietojen keruut" jälkeen suluissa oleva ilmaisu "välitutkimukset". b) Lisätään kohdat seuraavasti: "d) 1 päivän joulukuuta 2002 ja 1 päivän maaliskuuta 2004 välisenä aikana sen satovuoden osalta, jonka sato vastaa vuonna 2003 korjattavaa satoa (rakennetutkimus 2003), e) 1 päivän joulukuuta 2004 ja 1 päivän maaliskuuta 2006 välisenä aikana sen satovuoden osalta, jonka sato vastaa vuonna 2005 korjattavaa satoa (rakennetutkimus 2005), ja f) 1 päivän joulukuuta 2006 ja 1 päivän maaliskuuta 2008 välisenä aikana sen satovuoden osalta, jonka sato vastaa vuonna 2007 korjattavaa satoa (rakennetutkimus 2007)." 6) Korvataan 4 artikla seuraavasti: "4 artikla Jäsenvaltioiden, jotka suorittavat otantatutkimuksia, on toteutettava tarpeelliset toimenpiteet sen varmistamiseksi, että luotettavia tuloksia saadaan vaadituilla erilaisilla yhdistelmätasoilla, jotka ovat seuraavanlaisia: - 8 artiklassa tarkoitetut alueet, - 8 artiklassa tarkoitetut paikallisalueet (ainoastaan perustutkimusta varten), - `tavoitealueet`, joita tarkoitetaan asetuksessa (ETY) N:o 2052/88 (1) ja komission päätöksessä N:o 94/197/EY (2) (ainoastaan vuosien 1999-2000 perustutkimuksessa), ja seuraavia alueyksiköitä, mikäli ne ovat paikallisesti tärkeitä: - `epäsuotuisat maatalousalueet`, jotka määritellään direktiivin 75/268/ETY (3) 3 artiklassa ja `vuoristoalueet`, jotka määritellään saman artiklan 3 kohdassa, - maatalouden päätyypit, joita tarkoitetaan päätöksessä 85/377/ETY (4), - maatalouden erityistyypit, joita tarkoitetaan samassa päätöksessä. Jäsenvaltiot toteuttavat kaikki tarpeelliset toimenpiteet sen varmistamiseksi, että otoksen rakenne on sellainen, että se sallii yksittäisen kertoimen maatilakohtaisen käytön otantatutkimuksen avulla kerättyjen tietojen ekstrapoloimiseksi. (1) EYVL N:o L 185, 15.7.1988, s. 9, asetus sellaisena kuin se on viimeksi muutettuna asetuksella (EY) N:o 3139/94 (EYVL N:o L 337, 24.12.1994, s. 11) (2) EYVL N:o L 96, 14.4.1994, s. 1 (3) EYVL N:o L 128, 19.5.1975, s. 1, direktiivi sellaisena kuin se on viimeksi muutettuna vuoden 1994 liittymisasiakirjalla. (4) EYVL N:o L 220, 17.8.1985, s. 1, päätös sellaisena kuin se on viimeksi muutettuna komission päätöksellä 96/393/EY (EYVL N:o L 163, 2.7.1996, s. 45)" 7) Muutetaan 8 artikla seuraavasti: a) Korvataan 1 kohdassa ilmaisu "vuosia 1993 ja 1997" ilmaisulla "vuosia 1993-2007". b) Lisätään 1 kohdan jälkeen uudet kohdat seuraavasti: "2. Vuosien 1999-2000 perustutkimuksen ominaisuusluetteloa määriteltäessä jäsenvaltiot voivat omasta pyynnöstään ja asianmukaisten asiakirjojen perusteella saada 15 artiklassa säädettyä menettelyä noudattaen komissiolta luvan käyttää satunnaisotantaan perustuvia tutkimuksia joidenkin ominaisuuksien osalta. Tutkimuksen ominaisuusluetteloa määriteltäessä jäsenvaltiot voivat 15 artiklassa säädettyä menettelyä noudattaen, eli omasta pyynnöstään ja asianmukaisten asiakirjojen perusteella, saada luvan vuoden 1997 tutkimuksesta lähtien käyttää joidenkin ominaisuuksien osalta muista lähteistä kuin tilastollisista tutkimuksesta peräisin olevia, jo tuotettuja tietoja. 3. Vuoden 1999-2000 perustutkimuksessa kunkin maatilan maantieteellinen sijainti määritellään antamalla koodi, joka mahdollistaa tietojen yhdistämisen tutkimusaluetta alemmalla tasolla alueyksiköittäin tai vähintään tavoitealueittain." c) Korvataan aiempi 2 kohta 4 kohdalla seuraavasti: "4. Ominaisuuksia sekä alueiden, tutkimusalueiden ja muiden alueyksiköiden rajaamista ja koodausta koskevat määritelmät vahvistetaan 15 artiklassa säädettyä menettelyä noudattaen." d) Muutetaan aikaisempi 3 kohta 5 kohdaksi. e) Poistetaan alaviitteet 1, 2 ja 3. 8) Korvataan 10 artikla seuraavasti: "10 artikla Jäsenvaltioiden on toimitettava Euroopan yhteisöjen tilastotoimistolle 8 artiklan 1 kohdassa mainitut laskennoista ja otantatutkimuksista saadut tiedot maatilakohtaisina yksikkötietoina liitteessä II esitetyn menettelyn, jäljempänä `EUROFARM-projekti`, mukaisesti. Jäsenvaltioiden on varmistettava, että EUROFARM-vakiomuotoon muunnetut tiedot ovat täydellisiä ja vakuuttavia soveltamalla yhtenäisiä valvontaehtoja, jotka Euroopan yhteisöjen tilastotoimisto määrittelee läheisessä yhteistyössä jäsenvaltioiden toimivaltaisten viranomaisten kanssa. Niiden on käytettävä yksikkötietojen valvontaan myös liitteessä II olevassa 9 kohdassa mainittuja tarkistustaulukoita." 9) Muutetaan 14 artiklan 1 kohta seuraavasti: a) Korvataan ensimmäisessä virkkeessä oleva ilmaisu "Perustutkimuksen ja 3 artiklassa säädettyjen tietojenkeruiden toteuttamista" ilmaisulla "2 ja 3 artiklassa säädettyjen tutkimusten toteuttamista". b) Lisätään uusille jäsenvaltioille Itävallalle, Ruotsille ja Suomelle myönnettävät tutkimuskohtaiset enimmäismäärät seuraavasti: "- 600 000 ecua Ruotsille, - 700 000 ecua Suomelle, - 1 400 000 ecua Itävallalle." c) Lisätään toisen alakohdan edelle seuraava alakohta: "Niiden jäsenvaltioiden osalta, jotka tutkivat kaikkien maatilojen kaikki laskennan (kokonaistutkimuksen) vuosina 1999-2000 kaikki vaaditut ominaisuudet, edellä mainittuja määriä on korotettava 50 prosentilla." d) Korvataan aiempi toinen alakohta kolmannella alakohdalla seuraavasti: "Budjettivallan käyttäjä päättää vuotuisista määrärahoista rahoitusnäkymien puitteissa." 10) Korvataan 14 artiklan 2 kohta seuraavasti: "2. Rahoitusohjeen mukainen suurin mahdollinen vuotuinen määrä EUROFARM-projektin kehittämistä, ylläpitoa, tarpeellista mukauttamista ja hallintoa varten, tutkimustulosten levittäminen mukaan lukien, on - 480 000 ecua vuodelle 1989 - 440 000 ecua vuodelle 1990 - 240 000 ecua vuodelle 1991 - 80 000 ecua vuosille 1992-1998 - 700 000 ecua vuosille 1999 ja 2000 - 550 000 ecua vuosille 2001-2010. Budjettivallan käyttäjä päättää vuotuisista määrärahoista rahoitusnäkymien puitteissa." 11) Korvataan 15 artiklan 2 kohdassa ilmaisu "54 äänen enemmistöllä" ilmaisulla "62 äänen enemmistöllä". 12) Muutetaan asetuksen (ETY) N:o 571/88 liite II seuraavasti: a) Korvataan 2 kohdan ensimmäinen luetelmakohta seuraavasti: "- yksikkötietopankki (BDI), joka sisältää yksikkötason tietoja, jotka eivät saa olla suoraan tunnistettavissa, joko kaikista tiloista (perustutkimuksien osalta) tai kaikista tiloista taikka tilojen edustavasta otoksesta (välitutkimusten osalta), joka on riittävä analyysien suorittamiseen tämän asetuksen 4 artiklassa mainituilla maantieteellisillä tasoilla." b) Korvataan 3 kohdassa ilmaisu "lukuun ottamatta Saksaa," ilmaisulla "Saksan ajanjaksona 1988-1997 suorittamien tutkimusten yksikkötietoja lukuun ottamatta". c) Muutetaan 6 kohta seuraavasti: "6. Poikkeuksen muodostaa Saksa, joka ei toimita yksikkötietoja, vaan 2 kohdassa mainitun BDT-taulukko-ohjelman mukaiset taulukkotiedot. Poikkeuksen soveltaminen päättyy vuosia 1988-1997 koskevien tutkimusten jälkeen. Saksa sitoutuu keskittämään yksikkötiedot magneettitallenteena yhteen tietojenkäsittelykeskukseen kahdentoista kuukauden kuluessa kentällä suoritetun tietojenkeruun päättymisestä." d) Korvataan 16 kohta seuraavasti: "16. Euroopan yhteisöjen tilastotoimisto ja jäsenvaltiot ottavat oman toimivaltansa puitteissa ja asetuksen (Euratom, ETY) N:o 1588/90 mukaisesti käyttöön nopean neuvottelumenettelyn, jonka tarkoituksena on: - varmistaa yksikkötietojen pohjalta laadittujen tietojen luottamuksellisuus ja tilastollinen luotettavuus, - tiedottaa jäsenvaltioille näiden tietojen käytöstä." 2 artikla Tämä asetus tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 17 päivänä joulukuuta 1996. Neuvoston puolesta I. YATES Puheenjohtaja (1) EYVL N:o C 293, 5.10.1996, s. 38 (2) EYVL N:o C 347, 18.11.1996 (3) EYVL N:o L 56, 2.3.1988, s. 1, asetus sellaisena kuin se on viimeksi muutettuna komission päätöksellä 96/170/EY (EYVL N:o L 47, 24.2.1996, s. 23) (4) EYVL N:o L 151, 15.6.1990, s. 1 (5) EYVL N:o L 179, 7.8.1972, s. 1